text: [{"text_idx": "#000002", "text": "\u201c(15)\u2013Meeshaalee meeta irraa ta\u2019anii fi kubbaayyawan bilillee ta\u2019aniin isaan irra naannawama. (16)-Bilillee meeta irraa ta\u2019an, hamma ishii ni murteessu. (17)-Ishii keessatti khamrii makaan ishii zanjabiila ta\u2019e obaafamu.(18)- Burqaa ishii keessa jirtu \u201cSalsabil\u201d jedhamtu [irraa obaafamu]\u201c Suuratu Al-Insaan 76:15-18"}, {"text_idx": "#000003", "text": "\u201cMeeshaalee meeta irraa ta\u2019anii fi kubbaayyawan bilillee ta\u2019aniin isaan irra naannawama.\u201d Kana jechuun tajaajiltoonni meeshaalee nyaataatiinii fi dhugaatitiin warroota Jannataa irra naanna\u2019u. Meeshaaleen nyaataa kuni meetaa (ziqiyaa) irraa kan hojjatameedha."}, {"text_idx": "#000004", "text": "\u201ckubbaayyawan bilillee ta\u2019an..., bilillee meeta irraa ta\u2019an,\u201d Kubbaayyaan kunniin bilillee (birciqqoodha). Bililleen (birciqqoon) kuni immoo meeta irraa hojjatame.[1]"}, {"text_idx": "#000005", "text": "Mufassiroonni akka jedhanitti, kubbaayyan kuni\nqulqullinni isaa akka qulqullinna birciqooti. Kana jechuun wanti keessa jiruu\nduubaa yommuu ilaalan ni mul\u2019ata. Ammas addeenyi isaa akka addeenya meetaati.[2]\nKuni wanta ajaa\u2019ibaa addunyaa keessa hin jirredha. Addunyaa keessatti kubbaayyan\nmeeta irraa hojjatame akka birciqoo duubaa yommuu ilaalan wanta keessa jiru hin\nargan. Garuu kubbaayyan Jannataa duubaa yommuu ilaalan wanta keessa jiru ni"}, {"text_idx": "#000008", "text": "\u201cIshii keessatti khamrii makaan ishii zanjabiila ta\u2019e obaafamu.\u201d Kana jechuun warroonni gaggaarin dhugaan amananii fi hojii gaggaarii baay\u2019ee hojjatan, Jannata keessatti farshoo makaan isaa zanjabiila ta\u2019e obaafamu. Yeroo garii dhugaatin isaanii Kaafuuran walitti makamaaf, yeroo garii immoo zanjabilaan walitti makamaaf. Kaafuur qorraadha. Zanjabiil immoo hoo\u2019adha. Yeroo garii kanaan walitti makuun, yeroo biraa saniin walitti makuun dhimmi isaanii madaallamaa akka ta\u2019uufi.[4]"}, {"text_idx": "#000010", "text": "\u201c(19)\u2013Ijoollee mukhalladuun ta\u2019antu isaan irra naanna\u2019a. Yommuu isaan argitu lu\u2019lu\u2019a bittinneefame sitti fakkaatu. (20)-Yeroo achi keessa ilaaltes Qananii fi Mootummaa Guddaa argita. (21)-Gubbaa isaanii irra uffata magariisa hariira haphii fi hariira furdaatu jira. Gumeelee meeta irraa ta\u2019eenis ni faayamu. Gooftaan isaaniis dhugaati qulqulluu isaan obaasa. (22)- \u201cDhugumatti, kuni mindaa isiniif ta\u2019eera. Carraaqqin keessanis galateeffamaadha.\u201d [Isaaniin jedhama.]\u201d Suuratu Al-Insaan 76:19-22"}, {"text_idx": "#000013", "text": "Itti aanse miidhaginna ijoollee tanaa ni ibse: \u201cYommuu\nisaan argitu lu\u2019lu\u2019a bittinneefame sitti fakkaatu.\u201d"}, {"text_idx": "#000014", "text": "Jechi, \u201clu\u2019lu\u2019a\u201d jedhu afaan Oromootin hangas mara beekkamaa miti. Ingiliffaan Pearls, Amaariffaan immoo \u201cLul\u201d jedhama. Galmee Jechootaa \u201cHirkoo\u201d jedhamu keessatti, jecha pearl jedhu \u201cArdoo/somboo\u201d jechuun hiika. Akkaaf akka marattu, \u201clu\u2019lu\u2019a\u201d wanta akka callee adii fakkaatu beelladota bishaan keessa jiraatan keessaa baafamuudha. Baay\u2019ee bareedaa waan ta\u2019eef yeroo baay\u2019ee faayaf itti fayyadaman. Fakkii armaan gadi irraa ilaalun ni danda\u2019ama."}, {"text_idx": "#000015", "text": "\u201cYommuu isaan argitu lu\u2019lu\u2019a bittinneefame sitti\nfakkaatu.\u201d Kana jechuun ijoolleen tunniin warroota Jannataa tajaajiluuf\nyeroo bittinnaa\u2019an, baay\u2019inna lakkoofsa isaanii, bareedinna fuulaa isaanii, miidhaginna\nbifaa, uffataa fi faaya isaanii yommuu argitu, lu\u2019lu\u2019a bakka gaariitti\nJecha gabaaban: bareedinnaa fi baay\u2019inna isaanii irraa kan ka\u2019e yommuu isaan\nargitu, lu\u2019lu\u2019a bittinneefame sitti fakkaatu."}, {"text_idx": "#000016", "text": "Dhugumatti, kuni warra Jannataatiif qananii fi\nmi\u2019aan guuttamuu irraayyi. Ijoollen isaan tajaajiltu (kaddamtu) yeroo hundaa\nhaala tokko irra turuun, yommuu ilaalan garmalee isaan gammachiisuun, yommuu\nisaanitti seenan nagahaan isaanitti seenun, wanta barbaadan isaaniif fiduun,\nqananii fi mi\u2019aan isaaniif guuttamuu agarsiisa.[9]"}, {"text_idx": "#000020", "text": "\u201cGumeewwan meeta irraa ta\u2019eenis ni faayamu.\u201d Gumeewwan jechuun faaya harka irratti godhatamuudha. Warri Jannataa dhiiraa fi dubartiin harka isaanii irratti faaya meetatiin ni faayamu. Akkasumas, faaya warqii fi lu\u2019lu\u2019aatinis ni faayamu. Rabbiin subhaanahu wa ta\u2019aalaa gubbaa isaanii hariiraa fi faayan akka isaan miidhagse erga dubbate, itti aanse ni jedhe, \u201cGooftaan isaaniis dhugaati qulqulluu isaan obaasa.\u201d Kana jechuun dhugaati qulqulluu xuriin homaatu keessa hin jirre obaasa. Akkasumas, azaa fi xurii garaa isaanii keessa jiru hunda qulqulleessa."}]